Publication: Magyar Közlöny
Issue: MK-2005-81 (Year: 2005, Number: 81)
Era: 2004-2010
Section: X. számú melléklet a 2005. évi LII. törvényhez
Paragraph Index: 640

(1) E Megállapodás alkalmazásában „kamatkifizetés”: (a) követeléshez kapcsolódó, kifizetett vagy számlára jóváírt kamat, függetlenül attól, hogy jelzáloggal biztosított-e, vagy jogot ad-e a kötelezett nyereségében való részesedésre, különösen az állampapírokból, kötvényekbõl vagy adósságlevelekbõl – beleértve az ilyen értékpapírokhoz, kötvényekhez vagy adósságlevelekhez kapcsolódó prémiumokat és jutalmakat – származó jövedelmek, kivéve a nem üzleti tevékenység során magánszemélyek között lebonyolított kölcsön kamatát. A késedelmes teljesítéshez kapcsolódó büntetõ kamatok nem tekintendõk kamatkifizetésnek; (b) az (a) pontban említett követelések értékesítésekor, visszatérítésekor vagy visszaváltásakor felhalmozódott vagy tõkésített kamat; (c) a kamatkifizetésekbõl közvetlenül vagy egy, az e Megállapodás 7. cikk (2) bekezdésében említett jogalanyon keresztül közvetetten kapott jövedelmek, amelyeket a következõk osztanak ki: (i) egy, a 85/611/EGK tanácsi irányelvnek megfelelõen engedélyezett ÁÉKBV; vagy (ii) az (i) pontban meghatározottal egyenértékû, Turks és Caicos szigeteken honos kollektív befektetési vállalkozás; (iii) e Megállapodás 7. cikk (3) bekezdése alapján választásra jogosult jogalanyok; (iv) az Európai Közösséget létrehozó szerzõdés 299. cikke alapján, annak hatálya alá tartozó területen és Turks és Caicos szigetek területén kívül illetékességgel bíró kollektív befektetési vállalkozások. (d) a következõ vállalkozások és jogalanyok részvényeinek vagy üzletrészeinek értékesítésekor, visszatérítésekor vagy visszaváltásakor szerzett jövedelmek, amennyiben ezek közvetlenül vagy közvetve más kollektív befektetési vállalkozásokon vagy a következõkben említett jogalanyokon keresztül az (a) pontban említett követelések formájában meglévõ eszközeik több mint 40%-át befektetik: (i) egy, a 85/611/EGK irányelvnek megfelelõen engedélyezett ÁÉKBV; vagy (ii) az (i) pontban meghatározottal egyenértékû, Turks és Caicos szigeteken honos kollektív befektetési vállalkozás; (iii) e Megállapodás 7. cikk (3) bekezdése alapján választásra jogosult jogalanyok; (iv) az Európai Közösséget létrehozó szerzõdés 299. cikke alapján, annak hatálya alá tartozó területen és Turks és Caicos szigetek területén kívül illetékességgel bíró kollektív befektetési vállalkozások. A szerzõdõ felek azonban választhatják azt, hogy e cikk (1) bekezdés (d) pontjában szereplõ jövedelmet csak olyan mértékig tekintik kamatnak, amíg az ilyen jövedelem megfelel az e cikk (1) bekezdés (a) és (b) pontja szerinti kamatkifizetésekbõl közvetlenül vagy közvetetten eredõ nyereségeknek.

Source: https://magyarkozlony.hu/hivatalos-lapok/cebbccb780c71d0fb2979dbb3cdd38c52ff73a0c/dokumentumok/c60a90e067ab76dbd1ca456adceff18feeece29f/letoltes